**รายงานการประชุมสภาเทศบาลนครขอนแก่น**

**สมัยสามัญ สมัยที่ 3 ครั้งที่ 3/2558**

**วันที่ 15 กันยายน 2558 เวลา 10.00 น.**

**ณ ห้องประชุมนครเป็งจาล อาคารป้องกันฯ (ชั้น 2) เทศบาลนครขอนแก่น**

**………………………**

# ผู้เข้าประชุม

|  |  |  |  |
| --- | --- | --- | --- |
| 1. | นางสาวนันทวัลย์ | ไกรศรีวรรธนะ | รองประธานสภาเทศบาลนครขอนแก่น  |
| 2. | นายกิตติพล | อ้วนไตร | สมาชิกสภาเทศบาลนครขอนแก่น |
| 3. | นายเกรียงศักดิ์ | สว่างไสว | สมาชิกสภาเทศบาลนครขอนแก่น  |
| 4. | นางสาวจันทนภา | แสวงการ | สมาชิกสภาเทศบาลนครขอนแก่น  |
| 5. | นางสาวภาสิณี | ธีรภานุ | สมาชิกสภาเทศบาลนครขอนแก่น |
| 6. | นายโกเมน | กันตวธีระ  | สมาชิกสภาเทศบาลนครขอนแก่น |
| 7. | นายมานพ | หวังสวัสดิ์โอฬาร | สมาชิกสภาเทศบาลนครขอนแก่น |
| 8. | นายบุญสม | วิจารจันทร์ | สมาชิกสภาเทศบาลนครขอนแก่น |
| 9. | นายบุญฤทธิ์ | พาณิชย์รุ่งเรือง | สมาชิกสภาเทศบาลนครขอนแก่น |
| 10. | นายปรมินทร์ | เลาหะพันธุ์ | สมาชิกสภาเทศบาลนครขอนแก่น  |
| 11. | นางสาวนริสศรา | เรืองศร | สมาชิกสภาเทศบาลนครขอนแก่น |
| 12. | นายถนอมทรัพย์ | สรรพโส | สมาชิกสภาเทศบาลนครขอนแก่น |
| 13. | นางรัชดา | ลีลาสวัสดิ์ชัย | สมาชิกสภาเทศบาลนครขอนแก่น |
| 14. | นายกนิษฐ์ | อาวัชนาการ | สมาชิกสภาเทศบาลนครขอนแก่น |
| 15 | นางวรินทร์พร | ณิชาภัทรนารากุล | สมาชิกสภาเทศบาลนครขอนแก่น |
| 16. | นายสมภพ | วงศ์ก่อ | สมาชิกสภาเทศบาลนครขอนแก่น  |
| 17. | นายวันชัย | ซื่อศิริสวัสดิ์ | สมาชิกสภาเทศบาลนครขอนแก่น |
| 18. | ว่าที่ร้อยตรีบัญชา | สิงห์คำป้อง | สมาชิกสภาเทศบาลนครขอนแก่น |
| 19 | นายธนภณ | กิตติวิมลชัย | สมาชิกสภาเทศบาลนครขอนแก่น |
| 20. | นายปฎลชัย | พัฒน์ดำรงจิตร | สมาชิกสภาเทศบาลนครขอนแก่น  |
| 21 | นายวรินทร์ | เอกบุรินทร์ | สมาชิกสภาเทศบาลนครขอนแก่น  |
| 22. | นายสุพัฒน์ | พงษ์เพียจันทร์ | สมาชิกสภาเทศบาลนครขอนแก่น |

# ผู้ไม่เข้าประชุม

1. นายเรืองชัย ตราชู ประธานสภาเทศบาลนครขอนแก่น–ลากิจ-

2. นายภาสกร กาญจนวรางกูร สมาชิกสภาเทศบาลนครขอนแก่น –ลากิจ-

# ผู้บริหารเทศบาลที่เข้าร่วมประชุม

|  |  |  |  |
| --- | --- | --- | --- |
|  1. | นายธีระศักดิ์ | ฑีฆายุพันธุ์ | นายกเทศมนตรีนครขอนแก่น |
|  2. | นายธวัชชัย | รื่นรมย์สิริ | รองนายกเทศมนตรีนครขอนแก่น |
|  3. | นายมนตรี | สิงหปุณณภัทร | รองนายกเทศมนตรีนครขอนแก่น |
|  4. | นายชัชวาล | พรอมรธรรม | รองนายกเทศมนตรีนครขอนแก่น |
|  5. | นายสุภัฐวิทย์ | ธารชัย | ปลัดเทศบาลนครขอนแก่น |

**ระเบียบวาระการประชุมสภาเทศบาลนครขอนแก่น**

ระเบียบวาระที่ 1 เรื่องที่ประธานแจ้งให้ที่ประชุมทราบ

ระเบียบวาระที่ 2 เรื่องรับรองรายงานการประชุมสภาเทศบาลนครขอนแก่น

- สมัยสามัญ สมัยที่ 3 ครั้งที่ 1/2558 เมื่อวันที่ 14 สิงหาคม 2558

- สมัยสามัญ สมัยที่ 3 ครั้งที่ 2/2558 เมื่อวันที่ 21 สิงหาคม 2558

ระเบียบวาระที่ 3 เรื่องญัตติขอรับความเห็นชอบร่างเทศบัญญัติงบประมาณรายจ่ายเพิ่มเติม ฉบับที่ 1 ประจำปีงบประมาณ พ.ศ.2558 (วาระที่ 1 ขั้นรับหลักการ)

ระเบียบวาระที่ 4 เรื่องญัตติอื่นๆ

**นายสุภัฐวิทย์ ธารชัย ปลัดเทศบาลนครขอนแก่น**

เมื่อได้เวลา 10.00 น. นางสาวนันทวัลย์ ไกรศรีวรรธนะ รองประธานสภาเทศบาลนครขอนแก่น ทำหน้าที่ประธานสภาเทศบาล ได้จุดธูปเทียนบูชาพระรัตนตรัย แล้วกล่าวเปิดประชุม

**นางสาวนันทวัลย์ ไกรศรีวรรธนะ** **รองประธานสภาเทศบาล ทำหน้าที่ ประธานสภาเทศบาล**

สวัสดีค่ะ ท่านนายกเทศมนตรี รองนายกเทศมนตรี ที่ปรึกษานายกเทศมนตรี เลขานุการนายกเทศมนตรี ท่านสมาชิกสภาเทศบาล ท่านผู้มีเกียรติและชาวชุมชนทุกชุมชน วันนี้เป็นวันเปิดประชุมสภาเทศบาลนครขอนแก่น สมัยสามัญ สมัยที่ 3 ครั้งที่ 3/2558 ประจำปี พ.ศ.2558 ขณะนี้มีสมาชิกสภาเทศบาลมาครบองค์ประชุมแล้ว ดิฉันขอดำเนินการประชุมไปตามระเบียบวาระ

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นางสาวนันทวัลย์ ไกรศรีวรรธนะ** **รองประธานสภาเทศบาล ทำหน้าที่ ประธานสภาเทศบาล**

มีท่านสมาชิกสภาเทศบาล จำนวน 2 ท่านขอลากิจดังต่อไปนี้ 1.ท่านเรืองชัย ตราชู ประธานสภาเทศบาล 2.นายภาสกร กาญจนวรางกูร

**มติที่ประชุม รับทราบ**

**ระเบียบวาระที่ 2 เรื่องรับรองรายงานการประชุมสภาเทศบาลนครขอนแก่น**

**- สมัยสามัญ สมัยที่ 3 ครั้งที่ 1/2558 เมื่อวันที่ 14 สิงหาคม 2558**

**- สมัยสามัญ สมัยที่ 3 ครั้งที่ 2/2558 เมื่อวันที่ 21 สิงหาคม 2558**

**นางสาวนันทวัลย์ ไกรศรีวรรธนะ** **รองประธานสภาเทศบาล ทำหน้าที่ ประธานสภาเทศบาล**

ดิฉันขอให้ที่ประชุมรับรองรายงานการประชุมสภาเทศบาลนครขอนแก่น สมัยสามัญ สมัยที่ 3 ครั้งที่ 1/2558 เมื่อวันที่ 14 สิงหาคม 2558 และสมัยสามัญ สมัยที่ 3 ครั้งที่ 2 /2558 เมื่อวันที่ 21 สิงหาคม 2558 นะคะ หากท่านใดจะขอแก้ไขเพิ่มเติมขอเชิญได้ค่ะ รายงานการประชุมสมัยสามัญ สมัยที่ 3 ครั้งที่ 1/2558 เมื่อวันที่ 14 สิงหาคม 2558 มีทั้งหมด 42 หน้าโดยพิจารณาเรียงหน้าไป หน้าที่1,2,3,4,5,6,7,8,9,10,11,12,13 ขอเชิญคุณสมภพ ค่ะ

**นายสมภพ วงศ์ก่อ สมาชิกสภาเทศบาลนครขอนแก่น**

กราบเรียนท่านประธานสภาเทศบาลนครขอนแก่นที่เคารพ ผมนายสมภพ วงศ์ก่อ สมาชิกสภาเทศบาลนครขอนแก่น ขออนุญาตแก้ที่หน้า13 ประโยคคำพูดของนายสมภพ วงศ์ก่อ บรรทัดที่ 5 คำว่าร้านอาหารบังหลวงเปลี่ยนเป็นร้านอาหารบัวหลวง ขอบพระคุณครับ

**นางสาวนันทวัลย์ ไกรศรีวรรธนะ รองประธานสภาเทศบาล ทำหน้าที่ ประธานสภาเทศบาล**

 ขอแก้ไขร้านอาหารบังหลวงเป็นบัวหลวงค่ะ ต่อไปหน้า14,15,16,17 ขอเรียนเชิญคุณปรมินทร์ค่ะ

**นายปรมินทร์ เลาหะพันธุ์ สมาชิกสภาเทศบาลนครขอนแก่น**

ขอบพระคุณครับท่านประธานสภาเทศบาลนครขอนแก่น ในหน้า17ตรงบรรทัดที่เป็นคำพูดของท่านรองประธานสภาเทศบาลที่บอกว่าขอเรียนเชิญคุณปรมิทน์ขอแก้ไขเป็นคุณปรมินทร์ครับผม

**นางสาวนันทวัลย์ ไกรศรีวรรธนะ** **รองประธานสภาเทศบาล ทำหน้าที่ ประธานสภาเทศบาล**

แก้จาก ท เป็น น ค่ะ ต่อไปหน้า 18,19,20,21,22,23,24,25,26,27,28,29,30,31,32,33,34,35

36,37,38,39,40,41,42ครบทุกหน้าแล้วนะคะ ต่อไปเป็นสมัยสามัญสมัยที่ 3 ครั้งที่2/2558เมื่อวันที่ 21 สิงหาคม 2558 มีทั้งหมด 25 หน้า โดยดิฉันก็จะพิจารณาเรียงเป็นหน้าๆไป ท่านใดขอแก้ไขเพิ่มเติมเชิญเลยนะคะ หน้าที่1,2,3,4 ขอเรียนเชิญคุณสมภพค่ะ

**นายสมภพ วงศ์ก่อ สมาชิกสภาเทศบาลนครขอนแก่น**

 กราบเรียนท่านประธานสภาที่เคารพผมนายสมภพ วงศ์ก่อ สมาชิกสภาเทศบาลนครขอนแก่น หน้าที่1ครับท่านประธานสภาเทศบาล ในหัวข้อผู้ไม่เข้าร่วมประชุมข้อที่ 2.นายโกเมน กันตวะธีระนามสกุลคำว่า กันตวะธีระไม่มีสระอะครับ

**นางสาวนันทวัลย์ ไกรศรีวรรธนะ** **รองประธานสภาเทศบาล ทำหน้าที่ ประธานสภาเทศบาล**

ตัดสระอะออกนะคะ ต่อไปหน้าที่ 3,4,5,6,7,8,9,10,11,12,13,14,15,16,17,18,19,20,21,22,23,24,25ค่ะ ครบทุกหน้าแล้วค่ะ ถ้าไม่มีท่านใดขอแก้ไขหรือเพิ่มเติมอีกดิฉันก็จะขอมติในที่ประชุมเลยนะคะว่าท่านใดให้การรับรองรายงานการประชุมสภาเทศบาลนครขอนแก่นสมัยสามัญ สมัยที่ 3 ครั้งที่ 1/2558 เมื่อวันที่ 14 สิงหาคม2558 และสมัยสามัญ สมัยที่ 3 ครั้งที่ 2/2558เมื่อวันที่ 21 สิงหาคม 2558 โปรดยกมือค่ะ เห็นชอบ 20 เสียง งดออกเสียง (ไม่มี) (สมาชิกยกมือเป็นเอกฉันท์)

**มติที่ประชุม :เป็นอันว่าที่ประชุมแห่งนี้มีมติเห็นชอบ 20 เสียง** **รับรองรายงานการประชุมสภาเทศบาล สมัยสามัญ สมัยที่ 3 ครั้งที่ 1/2558 เมื่อวันที่ 14 สิงหาคม 2558 และสมัยสามัญ สมัยที่ 3 ครั้งที่ 2/2558 เมื่อวันที่ 21 สิงหาคม 2558**

**ระเบียบวาระที่ 3 เรื่องญัตติขอรับความเห็นชอบร่างเทศบัญญัติงบประมาณรายจ่ายเพิ่มเติม ฉบับที่ 1 ประจำปีงบประมาณ พ.ศ.2558 (วาระที่ 1 ขั้นรับหลักการ)**

**นางสาวนันทวัลย์ ไกรศรีวรรธนะ** **รองประธานสภาเทศบาล ทำหน้าที่ ประธานสภาเทศบาล**

ขอเชิญท่านนายกเทศมนตรีเสนอญัตติต่อสภาค่ะ

นายธีระศักดิ์ ฑีฆายุพันธุ์ นายกเทศมนตรีนครขอนแก่น

กราบเรียนท่านประธานสภาเทศบาลนครขอนแก่น ก่อนที่คณะผู้บริหารจะนำเสนอญัตติขอรับความเห็นชอบร่างเทศบัญญัติงบประมาณรายจ่ายเพิ่มเติม ฉบับที่1 ประจำปีงบประมาณ พ..2558 ขออนุญาตท่านประธานสภาเทศบาล เพื่อแก้ไขข้อความบางประการ ปรากฏในเอกสารเล่มสีขาวแถบเหลือง ในหน้าที่13 ซึ่งในหน้า13 จะเป็นรายละเอียดงบประมาณรายจ่ายที่ขอตั้งเพื่อจัดซื้อรถจักรยานยนต์แบบตรวจการจำนวน 220,000 บาท ซึ่งรายละเอียดข้อความปรากฏอยู่ในข้อที่1รถจักรยานยนต์เครื่องยนต์ 4 จังหวะ ความจุกระบอกสูบไม่น้อยกว่า149 ซีซี น้ำมันเชื้อเพลิงชนิดเบนซินไร้สารตะกั่ว สตาร์ทด้วยระบบไฟฟ้า(มือหรือไฟฟ้าและเท้า) ข้อความในวงเล็บมือหรือไฟฟ้าหรือเท้าขออนุญาตท่านประธานสภาเทศบาล ได้เห็นชอบที่จะตัดข้อความนี้ออก ก็คือตัด**นางสาวนันทวัลย์ ไกรศรีวรรธนะ** **รองประธานสภาเทศบาล ทำหน้าที่ ประธานสภาเทศบาล**

ขอสมาชิกสภาเทศบาลรับรองในการตัดในวงเล็บ (มือหรือไฟฟ้าและเท้า)ออก ขอสมาชิกสภาเทศบาลรับรองด้วยค่ะ (สมาชิกยกมือเป็นเอกฉันท์) รับรองถูกต้องค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

เรื่อง ญัตติขอรับความเห็นชอบร่างเทศบัญญัติงบประมาณรายจ่ายเพิ่มเติม ฉบับที่ 1 ประจำปีงบประมาณ พ.ศ. 2558 (วาระที่ 1 ขั้นรับหลักการ)

เรียน ประธานสภาเทศบาลนครขอนแก่น

ข้าพเจ้าขอเสนอ ร่างเทศบัญญัติ เรื่อง งบประมาณรายจ่ายเพิ่มเติม ฉบับที่ 1 ประจำปีงบประมาณ พ.ศ. 2558 ของเทศบาลนครขอนแก่น อำเภอเมืองขอนแก่น จังหวัดขอนแก่น ฉบับนี้ มาเพื่อโปรดนำเสนอต่อที่ประชุมสภาเทศบาลนครขอนแก่น ในสมัยประชุมนี้ ซึ่งการจัดทำร่างเทศบัญญัติงบประมาณรายจ่ายเพิ่มเติม ฉบับที่ 1 ประจำปีงบประมาณ พ.ศ. 2558 ของเทศบาลนครขอนแก่น นั้น ได้จัดทำในรูปแบบระบบคอมพิวเตอร์ E-LAAS (Electronic Local Administrative System) ที่เกิดจากการจัดทำงบประมาณอย่างมีส่วนร่วม เพื่อให้การบริหารจัดการงบประมาณเป็นไปด้วยความโปร่งใส เกิดความคุ้มค่า ถูกต้องเรียบร้อยตามระเบียบ ตามมติคณะรัฐมนตรี และตามหนังสือสั่งการที่เกี่ยวข้อง อย่างมีประสิทธิภาพ เกิดประโยชน์สูงสุดแก่ทางราชการและประชาชน

ทั้งนี้ ได้จัดทำคำแถลงงบประมาณประกอบร่างงบประมาณรายจ่ายเพิ่มเติม ฉบับที่ 1 ประจำปีงบประมาณ พ.ศ. 2558 ตลอดจน หลักการและเหตุผลในปีงบประมาณ พ.ศ.2558 มาด้วยแล้ว

ขอแสดงความนับถือ

ธีระศักดิ์ ฑีฆายุพันธุ์

(นายธีระศักดิ์ ฑีฆายุพันธุ์)

นายกเทศมนตรีนครขอนแก่น

จึงขออนุญาตท่านประธานสภาเทศบาลเพื่อเสนอญัตติขอรับความเห็นชอบร่างเทศบัญญัติงบประมาณรายจ่ายเพิ่มเติม ฉบับที่1 ประจำปีงบประมาณ พ.ศ.2558 วาระที่1 ขั้นรับหลักการ จึงนำเรียนเพื่อขออนุญาตครับ

คำแถลงงบประมาณ

ประกอบงบประมาณรายจ่าย เพิ่มเติม ฉบับที่ 1

ประจำปีงบประมาณ พ.ศ.2558

ท่านประธานสภาเทศบาลและสมาชิกสภาเทศบาลนครขอนแก่น

 ตามที่สภาเทศบาลนครขอนแก่น ได้พิจารณาอนุมัติเทศบัญญัติงบประมาณรายจ่ายประจำปีงบประมาณ พ.ศ.2558 ไปแล้วนั้น บัดนี้ปรากฏว่าองค์กรปกครองส่วนท้องถิ่นมีความจำเป็นต้องตั้งงบประมาณรายจ่ายเพิ่มขึ้น เนื่องจากมีรายรับบางประเภทเพิ่มมากขึ้น ประกอบกับเทศบาลนครขอนแก่น มีรายรับเกินยอดรวมทั้งสิ้นของงบประมาณการรายรับ เป็นเงินทั้งสิ้น 15,063,700 บาท ทำให้มีความจำเป็นต้องตั้งงบประมาณรายจ่ายเพิ่มเติม ฉบับที่ 1 เป็นเงินทั้งสิ้น 15,063,700 บาท

บันทึกหลักการและเหตุผล

ประกอบร่างเทศบัญญัติ งบประมาณรายจ่าย เพิ่มเติม ฉบับที่ 1

ประจำปีงบประมาณ พ.ศ.2558

ของเทศบาลนครขอนแก่น

อำเภอเมืองขอนแก่น จังหวัดขอนแก่น

**ด้านบริหารทั่วไป**

แผนงานการรักษาความสงบภายใน ยอดรวม 220,000 บาท

**ด้านบริการชุมชนและสังคม**

แผนงานเคหะและชุมชน ยอดรวม 2,434,500 บาท

**ด้านการเศรษฐกิจ**

 แผนงานอุตสาหกรรมและการโยธา ยอดรวม 12,108,000 บาท

**ด้านการดำเนินงานอื่น**

แผนงานงบกลาง ยอดรวม 301,201 บาท

**รวมเป็นงบประมาณรายจ่ายทั้งสิ้น 15,063,700 บาท**

**นางสาวนันทวัลย์ ไกรศรีวรรธนะ ประธานสภาเทศบาลนครขอนแก่น**

เรื่องญัตติขอรับความเห็นชอบร่างเทศบัญญัติงบประมาณรายจ่ายเพิ่มเติม ฉบับที่1ประจำปีงบประมาณ2558 วาระที่1 ขั้นรับหลักการ มีสมาชิกสภาเทศบาลท่านใดจะอภิปรายเชิญเลยนะคะ ท่านสมาชิกสภาเทศบาลท่านใดจะอภิปรายอีกหรือไม่ (ไม่มี) ถ้าไม่มีสมาชิกสภาเทศบาลท่านใดอภิปราย ดิฉันจะขอมติเลยนะคะ ท่านใดให้ความเห็นชอบร่างเทศบัญญัติงบประมาณรายจ่ายเพิ่มเติม ฉบับที่ 1 ประจำปีงบประมาณ พ.ศ. 2558 (วาระที่ 1 ขั้นรับหลักการ) เห็นชอบ 20 เสียง งดออกเสียง (ไม่มี) (สมาชิกยกมือเป็นเอกฉันท์)

มติที่ประชุม: เป็นอันว่าที่ประชุมแห่งนี้มีมติเห็นชอบ 20 เสียง รับหลักการร่างเทศบัญญัติงบประมาณรายจ่ายเพิ่มเติม ฉบับที่ 1 ประจำปีงบประมาณ พ.ศ. 2558

**นางสาวนันทวัลย์ ไกรศรีวรรธนะ รองประธานสภาเทศบาล ทำหน้าที่ประธานสภาเทศบาล**

ต่อไปค่ะ ดิฉันจะขอหารือที่ประชุมขั้นแปรญัตติจะกำหนดประชุมกี่วันดิฉันขอหารือท่านเลขาสภาเทศบาลค่ะ ในการกำหนดการแปรญัตติระยะกี่วันตามระเบียบสภาเทศบาลสามารถทำได้กี่วัน ขอเชิญค่ะ

**นายสุภัฐวิทย์ ธารชัย ปลัดเทศบาลนครขอนแก่น**

 กราบเรียนท่านประธานสภาเทศบาลนครขอนแก่น สำหรับข้อบังคับการประชุมสภาท้องถิ่นพ.ศ.2547 ข้อ45 ได้กำหนดไว้ว่า ญัตติร่างข้อบัญญัติที่ประชุมสภาท้องถิ่นต้องพิจารณาเป็น 3 วาระ แต่ที่ประชุมสภาท้องถิ่นจะอนุมัติให้พิจารณา 3 วาระรวดเดียวก็ได้ แต่ในวรรคที่ 3 บอกว่าญัตติร่างข้อบัญญัติงบประมาณจะพิจารณา 3 วาระรวดเดียวไม่ได้และในการพิจารณาวาระที่ 2 ให้กำหนดระยะเวลาเสนอคำแปรญัตติไว้ไม่น้อยกว่า 24 ชั่วโมงนับตั้งแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น ครับ

**นางสาวนันทวัลย์ ไกรศรีวรรธนะ รองประธานสภาเทศบาล ทำหน้าที่ประธานสภาเทศบาล**

 มีสมาชิกสภาเทศบาลท่านใดจะเสนอวันแปรญัตติ ขอเรียนเชิญคุณปรมินทร์ ค่ะ

นายปรมินทร์ เลาหะพันธุ์ สมาชิกสภาเทศบาลนครขอนแก่น

ขอบคุณครับท่านประธานสภาเทศบาล ผมนายปรมินทร์ เลาหะพันธุ์ครับ ขอเสนอกำหนดระยะเวลาในการรับคำเสนอคำแปรญัตติมีกำหนดระยะเวลา 1 วันโดยเริ่มวันที่ 16 กันยายน 2558

นางสาวนันทวัลย์ ไกรศรีวรรธนะ รองประธานสภาเทศบาล ทำหน้าที่ ประธานสภาเทศบาล

 มีท่านสมาชิกสภาเทศบาลเสนอระยะเวลาการแปรญัตติมีกำหนด1วัน มีสมาชิกสภาเทศบาลท่านใดเสนอเป็นอย่างอื่น ไม่มีนะคะ เมื่อไม่มีผู้ใดเสนอเป็นอย่างอื่น เป็นอันว่าสภาเทศบาลนครขอนแก่นมีมติกำหนดระยะเวลาแปรญัตติเป็นเวลา 1 วัน ก็ขอแจ้งคณะกรรมการสามัญประจำสภาทำหน้าที่ตรวจร่างเทศบัญญัติงบประมาณรายจ่ายเพิ่มเติม ฉบับที่1 ประจำปีงบประมาณ พ.ศ. 2558 ขอให้มาประชุมเพื่อรับคำขอแปรญัตติตามเวลาต่อไป และนัดหมายการประชุมสภาฯครั้งต่อไป เพื่อพิจารณาร่างเทศบัญญัติงบประมาณรายจ่ายเพิ่มเติม ฉบับที่ 1 ประจำปีงบประมาณ พ.ศ. 2558 วาระที่ 2 และวาระที่ 3 ในวันที่ 18 กันยายน 2558 เวลา 10.00 น.

มติที่ประชุม เป็นอันว่าที่ประชุมมีมติเห็นชอบรับหลักการร่างเทศบัญญัติงบประมาณรายจ่ายเพิ่มเติม ฉบับที่ 1 ประจำปีงบประมาณ พ.ศ.2558 วาระที่ 1 ขั้นรับหลักการ และกำหนดให้มีการแปรญัตติ จำนวน 1 วัน และนัดหมายการประชุมครั้งต่อไป ในวันที่ 18 กันยายน 2558 เวลา 10.00 น.

**ระเบียบวาระที่ 4 เรื่องญัตติอื่น ๆ**

นางสาวนันทวัลย์ ไกรศรีวรรธนะ รองประธานสภาเทศบาล ทำหน้าที่ ประธานสภาเทศบาล

มีท่านสมาชิกสภาเทศบาลท่านใดจะเสนอเรื่องอื่นๆ หรือไม่ ขอเชิญเลยนะคะ (ไม่มี) ถ้าไม่มี ดิฉันขอขอบคุณท่านคณะผู้บริหาร สมาชิกสภาเทศบาลทุกท่าน เจ้าหน้าที่ทุกคนที่ได้ให้เกียรติมาเข้าร่วมประชุมในวันนี้ และขอบคุณประชาชนที่มาฟังการประชุม ขอขอบคุณและขอปิดประชุม

**เลิกประชุมเวลา 10.45 น.**

(ลงชื่อ) ผู้บันทึกรายงานการประชุม

 (นางวารุณี มีอนันต์)

 เจ้าหน้าที่บริหารงานทั่วไป 5

(ลงชื่อ) ผู้ตรวจรายงานการประชุม

 (นางสาวอมรา โกศลสุรภูมิ)

 หัวหน้าฝ่ายการประชุมและกิจการสภา

(ลงชื่อ) ผู้ตรวจรายงานการประชุม

 (นายอดิศักดิ์ สมจิตต์)

 หัวหน้าสำนักปลัดเทศบาล

(ลงชื่อ) ผู้ตรวจ / ทาน

 (ดร.สุภัฐวิทย์ ธารชัย)

 ปลัดเทศบาลนครขอนแก่น

 เลขานุการสภาเทศบาลนครขอนแก่น

**คณะกรรมการตรวจรายงานการประชุมสภาเทศบาลตรวจแล้วถูกต้อง**

 (ลงชื่อ) ประธานกรรมการ

 (นายสมภพ วงศ์ก่อ)

 สมาชิกสภาเทศบาลนครขอนแก่น

 (ลงชื่อ) กรรมการ

 (นางสาวนริสศรา เรืองศร)

 สมาชิกสภาเทศบาลนครขอนแก่น

(ลงชื่อ) กรรมการ

 (นายวรินทร์ เอกบุรินทร์)

 สมาชิกสภาเทศบาลนครขอนแก่น

(ลงชื่อ) กรรมการ

 (นางสาวภาสิณี ธีรภานุ)

 สมาชิกสภาเทศบาลนครขอนแก่น

(ลงชื่อ) กรรมการ

 (นายปฎลชัย พัฒน์ดำรงจิตร)

 สมาชิกสภาเทศบาลนครขอนแก่น